Ritratt: Facebook - Ben Chilwell  Żewġ players tat-tim Ingliż Ben Chilwell, u Mason Mount, jinsabu f'iżolament wara li ġew f'kuntatt mal-midfielder tat-tim Skoċċiż Billy Gilmour waqt il-logħba tal-EURO 2020 ta' nhar il-Ġimgħa bejn l-Ingilterra u l-Iskozja. F'post fuq Facebook, il-Federazzjoni tal-Futbol (FA) Ingliża qalet li ż-żewġ players qed jagħmlu dan bħala prekawzjoni wara li kkonsultaw mal-Awtorità tas-Saħħa Pubblika Ingliża. An update from the #ThreeLions camp this evening… Posted by England football team on Monday, June 21, 2021 L-FA Ingliża qalet ukoll li minn testijiet li saru nhar it-Tnejn, it-tim Ingliż irriżulta negattiv għall-Covid. Aktar kmieni llum, il-midfielder tat-tim Skoċċiż Billy Gilmour instab pożittiv għall-Covid, u se jitlef il-partita t'għada kontra l-Kroazja. L-FA Skoċċiża kkonfermat dan u qalet ukoll li Gilmour se jkollu jmur f'iżolament għal 10 ijiem. Gilmour, kien il-plejer tal-partita kontra l-Ingilterra, kien qed jagħti tama li l-Iskozja tavvanza mill-gruppi, f'dik li hi l-ewwel kompetizzjoni tagħha f'25 sena. Billy Gilmour pożittiv għall-Covid-19: Gilmour ilaqqat il-Covid-19: se jitlef il-logħba kontra l-Kroazja